বড়বাজারের ঘটনাস্থল পরিদর্শন করে কী বললেন দমকলমন্ত্রী?

ওয়েব ডেস্ক: বড়বাজারের (Burabazar) মেছুয়াবাজারের ঋতুরাজ হোটেলে বিধ্বংসী আগুন লাগে ২ দিন আগে। আর এই ঘটনায় প্রাণ হারিয়েছেন ১৪জন। ইতিমধ্যেই ঘটনার তদন্তে কলকাতা পুরসভার পক্ষ থেকে গঠন করা হয়েছে ৬ সদস্যের সিট। আজ ঘটনাস্থল পরিদর্শন করতে যান দমকলমন্ত্রী সুজিত বসু, সঙ্গে দমকলের আধিকারিকরা।

ঘটনাস্থল পরিদর্শন করে দমকলমন্ত্রী সুজিত বসু (Sujit Basu) বলেন, ‘ঘটনাটি খুবই দুঃখজনক। ঘটনার খবর পাওয়ার সাথে মেয়র ফিরহাদ হাকিম, ফায়ার ডিরেক্টর চলে আসেন। কাজ ও চলছে’। ঘটনাস্থল খতিয়ে দেখে তিনি বলেন, ‘আমি ডিজি সাহেবের সঙ্গে ঘটনাস্থল খতিয়ে দেখলাম। প্রাইমারি রিপোর্ট তৈরি করেছি। আমরা চাই সঠিকভাবে তদন্ত হোক’।

তিনি আরও জানান, ‘দিঘা থেকে মুখ্যমন্ত্রী পুরো ঘটনার তদন্ত করছে’।

আরও পড়ুন: মেছুয়ায় হোটেলে অগ্নিকাণ্ডের ঘটনায় গ্রেফতার হোটেল মালিক ও ম্যানেজার

ঘটনা ঘিরে ইতিমধ্যেই শুরু হয়েছে রাজনৈতিক টানাপোড়েন। এই প্রসঙ্গে তিনি বললেন, ‘কে কি বলল তাতে যায় আসেনা। এখানে যথেষ্ট পরিকাঠামো ছিল, সেসব ছবি আপনাদের সকলের কাছে আছে। এই ঘটনা নিয়ে রাজনীতি করা উচিত নয়, আমি বিরোধী দলনেতা শুভেন্দু আধিকারীর কথার উত্তর দিতে রাজি নই’।

তিনি জানান, ‘গোটা ঘটনার পুরনাঙ্গ তদন্ত করে, ব্যবস্থাগ্রহণ করা হবে। হোটেল মালিক অনেককিছু না জানিয়েই করছিলেন, অগ্নিনির্বাপণ ব্যবস্থা সেখানে ঠিক ছিলনা। ২০২২ এর পর থেকে কোন যোগাযোগ করেনি হোটেল কর্তৃপক্ষ।’

‘বাড়িটা ধোঁয়া হয়ে গেছিল, ১ তলা থেকে আগুন ছড়িয়ে পড়ে। বেআইনি কাজ হয়েছে। ‘

তিনি জানান, ‘দমকল ঘটনাস্থলে ৫ মিনিটের মধ্যে ঘটনাস্থলে পৌঁছয়’।

পাশাপাশি, তিনি আরও বলেন, ‘আমরা বহুবার মিটিং করেছি আগুন সংক্রান্ত বিষয়ে। নির্দেশ দেওয়া হলেও মানছেন না অনেকে। আমরা দরকার হলে ব্যবস্থা নেব আইনিভাবে।’

দিঘা থেকে ফিরে আজ মুখ্যমন্ত্রী মমতা বন্দ্যোপাধ্যায় বড়বাজারের ঘটনাস্থল পরিদর্শনে যাবেন।

দেখুন অন্য খবর

Powered by youtube embed generator and bedste online casino uden dansk licens